ھەڵکوتانی ئەمریکا بۆ سەر فەرمانگەی پەیوەندییەکانی ئێران لە ھەولێر

دەستگیرکردنی دیپلۆماتکارانی ئێرانی لەلایەن ئەمریکاوە لە ھەولێر ئاماژەیە بۆ ئەو ڕووداوەی کە تێدا پێنج دیپلۆماتکاری ئێرانی لە ھەولێر لە ھەرێمی کوردستان دەستبەسەر کران. لە کاتژمێرەکانی سەرەتای بەرەبەیانی ١١ی کانوونی دووەمی ٢٠٠٧ ھێزەکانی ئەمریکا ھەڵمەتێکی لەناکاویان بۆ سەر نوێنەرانی ئێران لە ھەولێر دەستپێکرد.

حکوومەتی ئەمریکا بانگەشەی ئەوەی کرد کە ئەو نووسینگەیە لەلایەن سوپای پاسدارانی ئێرانەوە وەک بارەگایەکی ناوخۆیی بەکاردەھێنرێت؛ بەڵام ھەردوو بەرپرسانی ئێران و کورد پێیان وابوو کە ئەو کەسانە لە ئەرکێکی دیپلۆماسیدان.

دوو لەو دیپلۆماتکارانە دوای ٣٠٥ ڕۆژ لە ٩ی تشرینی دووەمی ٢٠٠٧ ئازاد کران، لە کاتێکدا سێ دیپلۆماتکارەکەی دیکە دوای نزیکەی ٣٠ مانگ لە ٩ی تەممووزی ٢٠٠٩ ئازاد کران.

 سەرچاوەکان 

پۆل:٢٠٠٧ لە باشووری کوردستان
پۆل:پەیوەندییە نێونەتەوەیییەکان لە ٢٠٠٧
پۆل:ھەولێر
پۆل:عێراق لە ٢٠٠٧